stanford-oval/wikipedia huggingface dataset:
มหาวิทยาลัยแม่ฟ้าหลวง
กิจกรรมและประเพณี

จัดในช่วงต้นเดือนกรกฎาคมของทุกปี เป็นกิจกรรมที่เตรียมความพร้อมการใช้ชีวิตในมหาวิทยาลัย และบางส่วนต้องเข้าเรียนภาษาอังกฤษในหลักสูตรเร่งรัด เพื่อเตรียมพร้อมสำหรับการเรียนการสอนด้วยภาษาอังกฤษต่อไป และยังมีกิจกรรมต่าง ๆ อีกมากมายที่นักศึกษารุ่นพี่ได้เตรียมไว้ เพื่อต้อนรับน้องใหม่ อย่างเช่น กิจกรรมน้องใหม่ปลูกป่า น้องใหม่ใส่บาตร กิจกรรมจุดเทียนส่องใจ และกิจกรรมน้องใหม่ขึ้นดอย เป็นต้น ก่อนที่จะเข้าสู่การปฐมนิเทศนักศึกษาใหม่ และเริ่มต้นเข้าเรียนชั้นปี 1 พร้อมกันในวันเปิดภาคการศึกษา
พิธีติดเข็มตราสัญลักษณ์และถวายสัตย์ปฏิญาณต่อพระราชานุสาวรีย์ สมเด็จพระศรีนครินทราบรมราชชนนีจัดในช่วงต้นเดือนกันยายน เป็นกิจกรรมที่จัดขึ้นสำหรับนักศึกษาชั้นปีที่ 1 ทุกคนเพื่อเข้ามาเป็นส่วนหนึ่งของมหาวิทยาลัยแม่ฟ้าหลวง โดยปฏิบัติเป็นธรรมเนียมสืบต่อกันมารุ่นสู่รุ่น จากรุ่นพี่สู่รุ่นน้อง
กิจกรรมพี่น้องร่วมใจชิงธงสำนักวิชา ถือเป็นประเพณีสำคัญที่ มฟล. ได้จัดขึ้นต่อเนื่องมายาวนาน โดยมุ่งหมายให้เป็นส่วนหนึ่งของการต้อนรับนักศึกษาใหม่อย่างสร้างสรรค์ และใช้เพลงมหาวิทยาลัยถ่ายทอดความภาคภูมิใจในการเป็นลูกแม่ฟ้าหลวงจากรุ่นสู่รุ่น ซึ่งนักศึกษาชั้นปีที่ 1 ในแต่ละสำนักวิชาต้องร้องเพลงมหาวิทยาลัยให้ไพเราะพร้อมเพรียงจนสามารถพิชิตใจคณะกรรมการได้ จึงจะได้รับธงประจำสำนักวิชา ถือเป็นบททดสอบความรักและสามัคคีเป็นน้ำหนึ่งใจเดียวกัน ไม่เพียงแต่รุ่นน้อง แต่หมายรวมถึงนักศึกษารุ่นพี่ทั้ง 14 สำนักวิชา ในทุกกิจกรรมของมหาวิทยาลัยล้วนมีจุดมุ่งหมายที่จะแสดงออกถึงความจงรักและภักดี ที่มีต่อสมเด็จพระศรีนครินทราบรมราชชนนี หรือสมเด็จย่า โดยน้อมนำแนวพระราชปณิธานมาปรับใช้ และมีวัตถุประสงค์เพื่อสร้างความสามัคคีเป็นน้ำหนึ่งใจเดียวกันของเหล่านักศึกษาชั้นปีที่ 1 รวมถึงสร้างความสัมพันธ์อันดีกับนักศึกษารุ่นพี่ อันจะนำไปสู่การใช้ชีวิตอย่างมีความสุขร่วมกันในรั้วมหาวิทยาลัย
พิธีบายศรีสู่ขวัญและงานเลี้ยงขันโตก ซึ่งเป็นขนบธรรมเนียมประเพณีดั้งเดิมแบบล้านนาในการให้เกียรติแก่แขกผู้มาเยือนหรือบุคคลสำคัญ โดยเป็นพิธีรับขวัญและผูกข้อมือน้องใหม่ โดยนักศึกษาชั้นปีที่ 1 ทุกคนที่มาร่วมงานบายศรีสู่ขวัญจะใส่ชุดผ้าฝ้ายทั้งชายหญิงอันเป็นเอกลักษณ์ของ มฟล. ซึ่งนักศึกษาชั้นปีที่ 1 มฟล. จะได้ใส่ชุดพื้นเมืองนี้มามหาวิทยาลัยในทุกวันศุกร์หรือในกิจกรรมพิเศษด้านศิลปวัฒนธรรมต่าง ๆ ภายในงานก็จะมีการแสดงดนตรีโฟล์คซองคำเมือง จากวงดนตรีมหาวิทยาลัย MFU Band จากนั้นเข้าสู่พิธีบายศรีสู่ขวัญและพิธีเรียกขวัญ ตามความเชื่อของคนภาคเหนือที่จัดขึ้นเพื่อความเป็นสิริมงคลโดยเฉพาะในช่วงยามที่เริ่มต้นในสิ่งใหม่ ๆ เช่นเดียวกับนักศึกษาใหม่ที่เพิ่งก้าวมาสู่รั้วมหาวิทยาลัย ทั้งนี้อธิการบดี ผู้บริหาร และคณาจารย์ได้ผูกข้อไม้ข้อมืออวยชัยให้พรแก่ดาวเดือนจากสำนักวิชาต่า งๆ ที่เป็นตัวแทนนักศึกษาให้โชคดีมีชัยในการเข้ามาศึกษาเล่าเรียนในรั้วแดงทองแห่งนี้ นอกจากนี้ยังมีการแสดงนาฏศิลป์แบบล้านนาเชียงรายให้นักศึกษาที่มาจากทั่วทุกภูมิภาคได้รับชม ซึ่งล้วนเป็นการแสดงที่อ้อนช้อยงดงาม เข้ากันบรรยากาศงานเลี้ยงขันโตกที่ได้ชิมอาหารเหนือขึ้นชื่อ ล้วนทำให้นักศึกษาใหม่ได้สัมผัสสนต์เสน่ห์เมืองเหนือและร่วมสืบสานประเพณีวัฒนธรรมอันทรงคุณค่าของท้องถิ่นล้านนา อันเป็นที่ตั้งของมหาวิทยาลัยแม่ฟ้าหลวง จังหวัดเชียงราย
กีฬาภายในของมหาวิทยาลัยแม่ฟ้าหลวงที่จัดขึ้นเพื่อเชื่อมความสัมพันธ์ระหว่างนักศึกษาสำนักวิชาต่าง ๆ ซึ่งนอกจากการแข่งขันกีฬาแล้ว ยังมีจุดที่น่าสนใจที่สุดของงานก็คือ การแสดงสแตนเชียร์และผู้นำเชียร์ของสำนักวิชาต่าง ๆ โดยแต่ละสำนักวิชาจะทำการซักซ้อมมาเป็นอย่างดีในการเชียร์
พิธีพระราชทานปริญญาบัตร > Main Auditorium

หอประชุมสมเด็จย่า หรืออาคารC4 เป็นห้องประชุมขนาด 2500 ที่นั่ง ใช้เป็นสถานที่รับพระราชทานปริญญาบัตร แก่ผู้สำเร็จการศึกษา การแสดงนิทรรศการต่างๆ และยังใช้เป็นสถานที่ในการจัด In Honor of 175 years US-Thai Friendship  อีกด้วย
ปัจจุบันพระบาทสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อมให้สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินมาปฏิบัติพระราชกรณียกิจแทนพระองค์ในพิธีพระราชทานปริญญาบัตรแก่ผู้สำเร็จการศึกษาจากมหาวิทยาลัยแม่ฟ้าหลวงในระดับบัณฑิต มหาบัณฑิต และดุษฎีบัณฑิตเป็นประจำทุกปี โดยพิธีพระราชทานปริญญาบัตรของมหาวิทยาลัยแม่ฟ้าหลวงจะเป็นไปตามประกาศของมหาวิทยาลัยในแต่ละปีการศึกษา โดยใช้หอประชุมสมเด็จพระศรีนครินทราบรมราชชนนี มหาวิทยาลัยแม่ฟ้าหลวง อำเภอเมืองเชียงราย จังหวัดเชียงราย เป็นสถานที่พระราชทานปริญญาบัตร
บุคคลที่มีชื่อเสียงจากมหาวิทยาลัย

จารุณี สุขสวัสดิ์ (ศิษย์เก่าสำนักวิชาวิทยาศาสตร์เครื่องสำอาง) นักแสดง
เทอด เทศประทีป อธิการบดีคนที่ 2 ของมหาวิทยาลัยแม่ฟ้าหลวง
นายแพทย์ วาโย อัศวรุ่งเรือง (ศิษย์เก่าสำนักวิชาเวชศาสตร์ชะลอวัยและฟื้นฟูสุขภาพ) นักร้อง นักการเมือง
นันท์สินี นามวงศ์ (ศิษย์เก่าสำนักวิชาจีนวิทยา) นักร้อง
กรวิชญ์ สูงกิจบูลย์ (ศิษย์เก่าสำนักวิชาเทคโนโลยีสารสนเทศ) นักร้อง นักแสดง
ศุภณัฐ สุดจินดา (ศิษย์เก่าสำนักวิชาการจัดการ) นักร้อง นักแสดง
รังสรรค์ วันไชยธนวงศ์ (ศิษย์เก่าสำนักวิชาการจัดการ) นักการเมือง
จิณณ์ณิตา บุดดี (ศิษย์เก่าสำนักวิชาศิลปศาสตร์) มิสไทยแลนด์เวิลด์ 2016
กุลชญา ตันศิริ (ศิษย์เก่าสำนักวิชาวิทยาศาสตร์เครื่องสำอาง) มิสทรานสตาร์ไทยแลนด์ 2018, เดอะเฟซไทยแลนด์ ซีซัน 5
ยุรนันท์ ภมรมนตรี (ศิษย์เก่าสำนักวิชาเวชศาสตร์ชะลอวัยและฟื้นฟูสุขภาพ) นักแสดง
ชลิดา ตันติพิภพ (ศิษย์เก่าสำนักวิชาเวชศาสตร์ชะลอวัยและฟื้นฟูสุขภาพ) นางสาวไทย พ.ศ. 2541
อัฐริญญา อึ้งศิลป์ศรีกุล (ศิษย์เก่าสำนักวิชาวิทยาศาสตร์เครื่องสำอาง) นักแสดง
ไตรยฤทธิ์ เตมหิวงศ์ (ศิษย์เก่าสำนักวิชาวิทยาศาสตร์เครื่องสำอาง) อดีตอธิบดีกรมสอบสวนคดีพิเศษ
เอมมิกา สุดพันธ์ (ศิษย์เก่าสำนักวิชานิติศาสตร์) ทนายความ
ฐณวัฒน์ ธำรงธราดล (ศิษย์เก่าสำนักวิชาวิทยาศาสตร์) นักวิทยาศาสตร์
หล่งซื่อ ลี (ศิษย์เก่าสำนักวิชาการจัดการ) นักแสดง
กันณทร ชะระภิญโญ (ศิษย์เก่าสำนักวิชาการจัดการ) นักแสดง
แหล่งข้อมูลอื่น

มหาวิทยาลัยแม่ฟ้าหลวง
สถาบันขงจื๊อมหาวิทยาลัยแม่ฟ้าหลวง เก็บถาวร 2008-01-03 ที่ เวย์แบ็กแมชชีน
สถาบันการบริการสุขภาพศึกษา เก็บถาวร 2007-12-30 ที่ เวย์แบ็กแมชชีน
พิพิธภัณฑ์อารยธรรมลุ่มน้ำโขง
ชมรมศิษย์เก่ามหาวิทยาลัยแม่ฟ้าหลวง เก็บถาวร 2008-01-07 ที่ เวย์แบ็กแมชชีน
Mae Fah Luang University
แผนที่และภาพถ่ายทางอากาศของ มหาวิทยาลัยแม่ฟ้าหลวง
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
20°02′42″N 99°53′30″E﻿ / ﻿20.044889°N 99.891537°E﻿ / 20.044889; 99.891537
สมเด็จพระศรีนครินทราบรมราชชนนี
ทางเข้าด้านหน้ามหาวิทยาลัยแม่ฟ้าหลวง
แผนผังมหาวิทยาลัยแม่ฟ้าหลวง บริเวณเชิงดอยแง่ม
พระราชานุสาวรีย์สมเด็จพระศรีนครินทราบรมราชชนนี
ศูนย์ภาษาและวัฒนธรรมจีนสิรินธร
วิวทิวทัศน์มหาวิทยาลัยแม่ฟ้าหลวง
สนามกีฬากลางมหาวิทยาลัยแม่ฟ้าหลวง
วีระพงษ์ ประภา

| วีระพงษ์ ประภา |
| --- | --- |


ผู้แทนการค้าไทย
อยู่ในวาระ
เริ่มดำรงตำแหน่ง  5 พฤศจิกายน พ.ศ. 2567  (132 วัน)
นายกรัฐมนตรี: แพทองธาร ชินวัตร
 
ข้อมูลส่วนบุคคล
เกิด: 30 กันยายน พ.ศ. 2527 (40 ปี) จังหวัดสงขลา ประเทศไทย
การศึกษา: มหาวิทยาลัยเคมบริดจ์  วิทยาลัยเศรษฐศาสตร์และรัฐศาสตร์แห่งลอนดอน  Victoria University of Wellington

วีระพงษ์ ประภา (เกิด 30 กันยายน 2527) เป็นนักธุรกิจชาวไทย
ประวัติ

วีระพงษ์ศึกษาระดับชั้นประถมศึกษาถึงมัธยมศึกษาตอนต้นที่ประเทศไทย หลังจากนั้น เดินทางไปศึกษาต่อชั้นมัธยมศึกษาตอนปลายที่ Burnside High School เมืองไครสต์เชิร์ช ประเทศนิวซีแลนด์ วีระพงษ์สำเร็จการศึกษาระดับปริญญาตรี (เกียรตินิยมอันดับ 1) ด้านการบัญชี ธุรกิจระหว่างประเทศ และกฎหมายพาณิชย์ จาก Victoria University of Wellington ประเทศนิวซีแลนด์ และระดับปริญญาโท ด้านการพัฒนาระหว่างประเทศ จาก วิทยาลัยเศรษฐศาสตร์และรัฐศาสตร์แห่งลอนดอน (LSE) ประเทศสหราชอาณาจักร
เมื่อเดือนพฤษภาคม 2567 วีระพงษ์สำเร็จการศึกษาระดับปริญญาโท ด้านการบริหารธุรกิจสำหรับผู้บริหาร (Executive MBA) จาก มหาวิทยาลัยเคมบริดจ์ ประเทศสหราชอาณาจักร โดยได้รับทุนจากมหาวิทยาลัยสำหรับผู้ที่มีประสบการณ์ทำงานโดดเด่นในภาคประชาสังคม
วีระพงษ์เริ่มชีวิตการทำงาน โดยการเป็นผู้ตรวจสอบบัญชีและที่ปรึกษาทางการเงินของอีวาย หนึ่งในสี่บริษัทบัญชียักษ์ใหญ่ของโลก ที่สาขาในประเทศนิวซีแลนด์และกรุงลอนดอน สหราชอาณาจักร โดยทำหน้าที่ตรวจสอบบัญชีและเป็นที่ปรึกษาทางการเงินให้กับบริษัทข้ามชาติด้านการเกษตรและด้านการเงิน
หลังสำเร็จการศึกษาระดับปริญญาโทด้านการพัฒนาระหว่างประเทศที่ LSE วีระพงษ์ผันตัวมาทำงานในภาคประชาสังคม โดยมุ่งหมายที่จะนำประสบการณ์จากภาคธุรกิจมาผลักดันให้ธุรกิจดำเนินการโดยคำนึงถึงสิทธิมนุษยชน สิ่งแวดล้อม และประเด็นด้านสังคมอย่างยั่งยืน โดยทำงานเป็นที่ปรึกษาให้กับโครงการพัฒนาแห่งสหประชาชาติ (UNDP) และผู้จัดการด้านการสื่อสารสาธารณะให้กับสถาบันวิจัยเพื่อการพัฒนาประเทศไทย (TDRI)
ระหว่างปี 2557 ถึงปี 2565 วีระพงษ์ทำหน้าที่เป็นที่ปรึกษานโยบายอาวุโสให้กับ Oxfam องค์กรด้านการพัฒนาระหว่างประเทศชั้นนำของโลก ที่สาขาประเทศไทยและต่อมาที่เมืองบอสตัน มลรัฐแมสซาซูเซส ประเทศสหรัฐอเมริกา ในการทำงานที่องค์การ Oxfam วีระพงษ์มีส่วนสำคัญในการผลักดันให้บริษัทข้ามชาติขนาดใหญ่ของโลกในอเมริกา ยุโรป และเอเชีย เช่น Amazon Walmart และ Kroger หันมาให้ความสำคัญกับประเด็นด้านความยั่งยืนและผนวกประเด็นเหล่านี้เข้ากับกลยุทธ์การดำเนินธุรกิจ โดยวีระพงษ์ผลิตงานวิจัย งานเขียน ตลอดจนเป็นผู้แทนเจรจาระหว่างภาครัฐ ภาคเอกชน และภาคประชาสังคม เพื่อให้การดำเนินธุรกิจเพื่อความยั่งยืนเกิดขึ้นและสร้างความเข้มแข็งให้กับทุกภาคส่วนในระยะยาว
ระหว่างปี 2565 ถึงปี 2567 วีระพงษ์ดำรงตำแหน่งเป็นผู้จัดการอาวุโสด้านธุรกิจเพื่อความยั่งยืนให้กับกองทุน Freedom Fund องค์กรให้ทุนระหว่างประเทศที่กรุงลอนดอน สหราชอาณาจักร โดยทำหน้าที่บริหารโครงการที่เกี่ยวข้องกับความยั่งยืนทั้งด้านสิทธิมนุษยชนและสิ่งแวดล้อม ครอบคลุมหลายประเทศทั้งสหราชอาณาจักร ยุโรป อเมริกา ญี่ปุ่น และเอเชียตะวันออกเฉียงใต้ และวีระพงษ์ได้ยื่นใบลาออกจากตำแหน่งดังกล่าวมีผลตั้งแต่วันที่ 4 พฤศจิกายน 2567 เพื่อเข้ารับตำแหน่งผู้แทนการค้าไทยในวันที่ 5 พฤศจิกายน 2567 นอกจากนี้  วีระพงษ์ให้สัมภาษณ์สื่อชั้นนำ เช่น Moody's Corporation  Reuters และเป็น speaker ให้กับการประชุมนานาชาติในประเด็นเกี่ยวกับนโยบายการค้าการลงทุน ตลอดจนกลยุทธ์ธุรกิจเพื่อความยั่งยืนอย่างต่อเนื่อง
การปฎิบัติหน้าที่ในฐานะผู้แทนการค้าไทย

เมื่อวันอังคารที่ 5 พฤศจิกายน 2567 สำนักนายกรัฐมนตรีมีคำสั่งแต่งตั้งวีระพงษ์ให้ดำรงตำแหน่งผู้แทนการค้าไทย โดยให้มีผลทันที
อัลมุสตันศิร บิลลาฮ์

สำหรับบุคคลอื่นที่มีชื่อเดียวกัน ดูที่ อัลมุสตันศิร (หน้าแก้ความกำกวม)สำหรับเคาะลีฟะฮ์อับบาซียะฮ์องค์สุดท้ายที่แบกแดด ดูที่ อัลมุสตันศิรที่ 1
| อัลมุสตันศิร บิลลาฮ์ المستنصر بالله |
| --- | --- |
เหรียญทองของอัลมุสตันศิร, อียิปต์, ค.ศ. 1055
อิมาม–เคาะลีฟะฮ์รัฐเคาะลีฟะฮ์ฟาฏิมียะฮ์องค์ที่ 8
ครองราชย์: 13 มิถุนายน ค.ศ. 1036 (15 ชะอ์บาน ฮ.ศ. 427) – 29 ธันวาคม ค.ศ. 1094 (18 ษุลฮิจญ์ญะฮ์ ฮ.ศ. 487)
ก่อนหน้า: อัซซอฮิร
ถัดไป: อัลมุสตะอ์ลี

ประสูติ: 2 กรกฎาคม ค.ศ. 1029 (16 ญุมาดัษษานี ฮ.ศ. 420) ไคโร ประเทศอียิปต์
สวรรคต: 29 ธันวาคม ค.ศ. 1094 (18 ษุลฮิจญ์ญะฮ์ ฮ.ศ. 487) (65 พรรษา) ประเทศอียิปต์
พระราชบุตร:  อัลมุสตะอ์ลี  นิซาร  Abu'l-Qasim Muhammad (บิดาในอัลฮาฟิซ) 
ราชวงศ์: ฟาฏิมียะฮ์
พระราชบิดา: อัซซอฮิร
พระราชมารดา: เราะศ็อด
ศาสนา: ชีอะฮ์อิสมาอีลียะฮ์
อะบู ตะมีม มะอัด อัลมุสตันศิร บิลลาฮ์ (อาหรับ: أبو تميم معد المستنصر بالله‎; 2 กรกฎาคม ค.ศ. 1029 – 29 ธันวาคม ค.ศ. 1094) เป็นเคาะลีฟะฮ์ฟาฏิมียะฮ์องค์ที่ 8 ใน ค.ศ. 1036 ถึง 1094 พระองค์เป็นหนึ่งในผู้ปกครองมุสลิมที่ปกครองนานที่สุด รัชสมัยของพระองค์คือช่วงเริ่มต้นรัฐฟาฏิมียะฮ์ ในช่วงต้นของรัชสมัยมีความต่อเนื่องของผู้บริหารที่มีความสามารถฝยการบริหารรัฐฟาฏิมียะฮ์ (อะนูชตะกีน, อัลญัรญะรออี และอัลยาซูรีในภายหลัง) ควบคุมความเจริญรุ่งเรืองของรัฐในช่วงสองทศวรรษแรกของรัชสมัยอัลมุสตันศิร อย่างไรก็ตาม การแตกหักของราชสำนักระหว่างกลุ่มราชสำนักเติร์กกับเบอร์เบอร์/ซูดานหลังจากการลอบสังหารอัลยาซูรีที่เกิดขึ้นพร้อมกับภัยพิบัติทางธรรมชาติในอียิปต์ และการสูญเสียการควบคุมบริหารเหนือดินแดนนอกอียิปต์ของฟาฏิมียะฮ์อย่างค่อยเป็นค่อยไป เกือบส่งผลให้รัฐฟาฏิมียะฮ์ล่มสลายจนสิ้นในคริสต์ทศวรรษ 1060 การแต่งตั้งบัดร์ อัลญะมาลี นายพลชาวอาร์เมเนีย ผู้ขึ้นมามีอำนาจเป็นวิเซียรใน ค.ศ. 1073 และกลายเป็นเผด็จการของประเทศโดยพฤตินัยภายใต้การครองราชย์เพียงในนามของอัลมุสตันศิร
เคาะลีฟะฮ์อัลมุสตันศิร บิลลาฮ์เป็นอิมามคนสุดท้ายก่อนที่จะเกิดการแตกแยกในขบวนการอิสมาอีลียะฮ์ออกเป็น 2 กลุ่ม เนื่องจากการต่อสู้กันอย่างต่อเนื่องระหว่างนิซาร พระราชโอรสองค์โต กับอัลมุสตะอ์ลี พระอนุชาของนิซารผู้ได้รับการเลี้ยงดูให้ขึ้นครองราชย์โดยอัลอัฟฎ็อล ชาฮันชาฮ์ บุตรและผู้สืบทอดของบัดร์ อัลญะมาลี ผู้ที่ติดตามนิซารกลายมาเป็นอิสมาอีลียะฮ์สายนิซารีที่พบเป็นหลักในอิหร่านและซีเรีย ส่วนผู้ที่ตามอัลมุสตะอ์ลีกลายเป็นสายมุสตะอ์ลี
พระราชประวัติ

อัลมุสตันศิรเสด็จพระราชสมภพที่ไคโรในวันที่ 16 ญุมาดัษษานี ฮ.ศ. 420/2 กรกฎาคม ค.ศ. 1029 จากอะลี อัซซอฮิรกับเราะศ็อด ทาสผิวดำจากนูเบีย เมื่อพระชนมพรรษา 8 เดือน พระราชบิดาประกาศให้พระองค์เป็นผู้สืบทอดพระราชบัลลังก์ พระองค์มีพระนามว่า อะบู ตะมีม มะอัด นามสกุล อัลมุสตันศิร บิลลาฮ์ ("ผู้ถามถึงชัยชนะจากพระผู้เป็นเจ้า") พระองค์ขึ้นครองราชย์รัฐเคาะลีฟะฮ์ฟาฏิมียะฮ์ในวันที่ 15 ชะอ์บาน ฮ.ศ. 427/13 มิถุนายน ค.ศ. 1036 ตอนพระชนมพรรษา 7 พรรษา ในช่วงปีแรกของการเป็นเคาะลีฟะฮ์ พระราชมารดาเป็นผู้บริหารกิจการของรัฐ พระองค์ครองราชย์เป็นเวลา 60 ปี ซึ่งยาวนานที่สุดในบรรดาเคาะลีฟะฮ์ทั้งหมดทั้งในอียิปต์หรือรัฐอิสลามอื่น ๆ อย่างไรก็ตาม อำนาจของฟาฏิมียะฮ์ถูกจำกัดอยู่ที่อียิปต์ เนื่องจากการพิชิตลิแวนต์ของพวกเซลจุค นอร์มันในซิซิลีกับมอลตา และชนเผ่าอาหรับสร้างความสั่นคลอนต่อฝ่ายฟาฏิมียะฮ์เหนือตูนิเซียและตริโปลี อัลมุสตันศิรถือว่าเป็นผู้ไร้ความสามารถ[ต้องการอ้างอิง] และนั่นทำให้ราชสำนักของพระองค์จึงถูกครอบงำโดยทหารแข็งแกร่งและเจ้าหน้าที่คนโปรดของพระราชมารดา ในขณะที่คลังสมบัติก็หมดลงด้วยการต่อสู้แบบประจัญบานจากฝ่ายต่าง ๆ
พระองค์สร้างเมียะห์รอบพิเศษที่เสาหนึ่งในมัสยิดอิบน์ ฏูลูน เหนือเมียะห์รอบมีพระนามของพระองค์สลักร่วมกับชะฮาดะฮ์ที่มีการอ่านกันตามสาธารณะในสมัยฟาฏิมียะฮ์ ซึ่งลงท้ายด้วยวลี 'อะลีวะลียุลลอฮ์' หมายถึง "อะลีเป็นพระสหายของอัลลอฮ์"
ราชสำนัก

ดาอี/วิเซียรที่มีเชื่อเสียงในรัชสมัยของพระองค์ มีดังนี้:
อะลี อิบน์ อะห์มัด อัลญัรญะรออี, วิเซียร (เสียชีวิต ค.ศ. 1045)
บัดร์ อัลญะมาลี, วิเซียร (เสียชีวิต ค.ศ. 1094)
อัลมุอัยยัด ฟีดดีน อัชชีรอซี, หัวหน้าผู้สอนศาสนา (dā‘i al-dū‘at) ใน ค.ศ. 1059 ถึง 1078
มูลัย อับดุลลอฮ์กับSyedi Nuruddin เป็นชาวอินเดียสองคนที่เดินทางพบอัลมุสตันศิร บิลลาฮ์ที่อียิปต์ ทั้งคู่หันมานับถือความเชื่อแบบอิสมาอีลียะฮ์ตามอัลมุอัยยัด ฟีดดีน อัชชีรอซี ดาอีฟาฏิมียะฮ์ และกลับไปอินเดียเพื่อเผยแพร่ความเชื่อนี้
ภาพ

เมียะห์รอบของอัลมุสตันศิรที่มัสยิดอิยน์ ฏูลูน ไคโร
จารึกหินจากสมัยอัลมุสตันศิรใกล้เมียะห์รอบของอัลมุสตันศิร
รายละเอียดเมียะห์รอบของอัลมุสตันศิร
พระนามของอัลมุศตันศิรสลักบนเมียะห์รอบ
ข้อมูล

Bianquis, Thierry (1989). Damas et la Syrie sous la domination fatimide (359-468/969-1076): essai d'interprétation de chroniques arabes médiévales. Deuxième tome (ภาษาฝรั่งเศส). Damascus: Institut français de Damas. ISBN 978-2-35159131-4.
Brett, Michael (2017). The Fatimid Empire. The Edinburgh History of the Islamic Empires. Edinburgh: Edinburgh University Press. ISBN 978-0-7486-4076-8.
Daftary, Farhad (2007). The Ismāʿı̄lı̄s: Their History and Doctrines (Second ed.). Cambridge: Cambridge University Press. ISBN 978-0-521-61636-2.
Halm, Heinz (2003). Die Kalifen von Kairo: Die Fatimiden in Ägypten, 973–1074 [The Caliphs of Cairo: The Fatimids in Egypt, 973–1074] (ภาษาเยอรมัน). Munich: C. H. Beck. ISBN 3-406-48654-1.
Halm, Heinz (2014). Kalifen und Assassinen: Ägypten und der vordere Orient zur Zeit der ersten Kreuzzüge, 1074–1171 [Caliphs and Assassins: Egypt and the Near East at the Time of the First Crusades, 1074–1171] (ภาษาเยอรมัน). Munich: C. H. Beck. doi:10.17104/9783406661648-1. ISBN 978-3-406-66163-1.
Walker, Paul E. (1995). "Succession to Rule in the Shiite Caliphate". Journal of the American Research Center in Egypt. 32: 239–264. doi:10.2307/40000841. JSTOR 40000841.
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF 2  เวิลด์แคต 
ประจำชาติ:  ฝรั่งเศส  BnF data  เยอรมนี  อิสราเอล  สหรัฐ  เนเธอร์แลนด์ 
อื่น ๆ:  IdRef
อาการิ คาเงยามะ

| อาการิ คาเงยามะ |
| --- | --- |
影山 灯
เกิด: 25 ธันวาคม จังหวัดคานางาวะ ประเทศญี่ปุ่น
อาชีพ: นักพากย์
องค์การ: IAM เอเจนซี
ส่วนสูง: 162 ซม.
อาการิ คาเงยามะ (影山 灯, 25 ธันวาคม - ) เป็นนักพากย์หญิงชาวญี่ปุ่น เกิดที่จังหวัดคานางาวะ สังกัด IAM เอเจนซี
ผลงานพากย์

ตัวแสบแอบเกรียน! อุมารุจัง (เอบินะ นานะ)
Princess Principal (เบอาทริซ)
จาชินจังดร็อปคิก (ทังงังจัง)
เรื่องฝันปั่นป่วยของผมกับรุ่นพี่บันนี่เกิร์ล (ฮินาโกะ)
พิชิตรัก พิทักษ์โลก (โฮชิมิยะ มุกุโระ)
อำเภอโนนสูง

ระวังสับสนกับ อำเภอโนนสัง
| อำเภอโนนสูง |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Non Sung
คำขวัญ: ข้าวพันธุ์ดี แหล่งโบราณคดี อารยธรรมสามพันปี เหรียญเบญจภาคีเลื่องลือ ชื่อสกุลศรีลง "กลาง"
แผนที่จังหวัดนครราชสีมา เน้นอำเภอโนนสูง
พิกัด: 15°10′48″N 102°15′25″E﻿ / ﻿15.18000°N 102.25694°E﻿ / 15.18000; 102.25694
ประเทศ:  ไทย
จังหวัด: นครราชสีมา
พื้นที่
 • ทั้งหมด: 677.0 ตร.กม. (261.4 ตร.ไมล์)
ประชากร (2564)
 • ทั้งหมด: 124,845 คน
 • ความหนาแน่น: 184.41 คน/ตร.กม. (477.6 คน/ตร.ไมล์)
รหัสไปรษณีย์ : 30160, 30420 (เฉพาะตำบลธารปราสาท)
รหัสภูมิศาสตร์: 3010
ที่ตั้งที่ว่าการ: ที่ว่าการอำเภอโนนสูง ถนนศรีธานี ตำบลโนนสูง อำเภอโนนสูง จังหวัดนครราชสีมา 30160
 ส่วนหนึ่งของสารานุกรมประเทศไทย
ถนนสายหลักในอำเภอโนนสูง
ถนนสายหลักในอำเภอโนนสูง
อาคารสถานีรถไฟโนนสูงหลังเดิมก่อนถูกรื้อถอน
โนนสูง เป็นอำเภอหนึ่งในจังหวัดนครราชสีมา เดิมชื่อ อำเภอกลาง ต่อมาได้เปลี่ยนชื่อเป็น อำเภอโนนวัด และอำเภอโนนสูงตามลำดับ เป็นอำเภอที่เป็นทางสัญจรสำคัญอำเภอหนึ่ง มีทั้งถนนมิตรภาพ ทางรถไฟสายตะวันออกเฉียงเหนือ แม่น้ำมูล และแม่น้ำลำเชิงไกรไหลผ่าน และมีพื้นที่ติดกับอำเภอเมืองนครราชสีมา ประชากรส่วนใหญ่เกือบทั้งหมดเป็นชาวไทยโคราช และมีชาวไทยอีสานกับชาวไทยเชื้อสายจีนเป็นจำนวนน้อย ชาวอำเภอโนนสูงส่วนใหญ่จะมีนามสกุลลงท้ายด้วยคำว่า "กลาง" ซึ่งเป็นชื่อเดิมของอำเภอ เช่นเดียวกับอำเภออื่น ๆ ในจังหวัดนครราชสีมา ที่นิยมลงท้ายนามสกุลด้วยชื่ออำเภอ
ที่ตั้งและอาณาเขต

อำเภอโนนสูงตั้งอยู่ทางตอนกลาง ค่อนไปทางทิศตะวันออกเฉียงเหนือของจังหวัด มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับอำเภอขามสะแกแสงและอำเภอคง
ทิศตะวันออก ติดต่อกับอำเภอพิมาย
ทิศใต้ ติดต่อกับอำเภอจักราช อำเภอเฉลิมพระเกียรติ และอำเภอเมืองนครราชสีมา
ทิศตะวันตก ติดต่อกับอำเภอโนนไทยและอำเภอขามสะแกแสง
การแบ่งเขตการปกครอง > การปกครองส่วนภูมิภาค

อำเภอโนนสูงแบ่งพื้นที่การปกครองออกเป็น 16 ตำบล 195 หมู่บ้าน ได้แก่
การแบ่งเขตการปกครอง > การปกครองส่วนท้องถิ่น

ท้องที่อำเภอโนนสูงประกอบด้วยองค์กรปกครองส่วนท้องถิ่น 18 แห่ง ได้แก่
เทศบาลตำบลโนนสูง ครอบคลุมพื้นที่ตำบลโนนสูงทั้งตำบล
เทศบาลตำบลมะค่า ครอบคลุมพื้นที่บางส่วนของตำบลมะค่า
เทศบาลตำบลตลาดแค ครอบคลุมพื้นที่บางส่วนของตำบลธารปราสาท
เทศบาลตำบลใหม่ ครอบคลุมพื้นที่ตำบลใหม่ทั้งตำบล
เทศบาลตำบลด่านคล้า ครอบคลุมพื้นที่ตำบลด่านคล้าทั้งตำบล
เทศบาลตำบลดอนหวาย ครอบคลุมพื้นที่ตำบลดอนหวายทั้งตำบล
องค์การบริหารส่วนตำบลโตนด ครอบคลุมพื้นที่ตำบลโตนดทั้งตำบล
องค์การบริหารส่วนตำบลบิง ครอบคลุมพื้นที่ตำบลบิงทั้งตำบล
องค์การบริหารส่วนตำบลดอนชมพู ครอบคลุมพื้นที่ตำบลดอนชมพูทั้งตำบล
องค์การบริหารส่วนตำบลธารปราสาท ครอบคลุมพื้นที่ตำบลธารปราสาท (เฉพาะนอกเขตเทศบาลตำบลตลาดแค)
องค์การบริหารส่วนตำบลหลุมข้าว ครอบคลุมพื้นที่ตำบลหลุมข้าวทั้งตำบล
องค์การบริหารส่วนตำบลมะค่า ครอบคลุมพื้นที่ตำบลมะค่า (เฉพาะนอกเขตเทศบาลตำบลมะค่า)
องค์การบริหารส่วนตำบลพลสงคราม ครอบคลุมพื้นที่ตำบลพลสงครามทั้งตำบล
องค์การบริหารส่วนตำบลจันอัด ครอบคลุมพื้นที่ตำบลจันอัดทั้งตำบล
องค์การบริหารส่วนตำบลขามเฒ่า ครอบคลุมพื้นที่ตำบลขามเฒ่าทั้งตำบล
องค์การบริหารส่วนตำบลลำคอหงษ์ ครอบคลุมพื้นที่ตำบลลำคอหงษ์ทั้งตำบล
องค์การบริหารส่วนตำบลเมืองปราสาท ครอบคลุมพื้นที่ตำบลเมืองปราสาททั้งตำบล
องค์การบริหารส่วนตำบลลำมูล ครอบคลุมพื้นที่ตำบลลำมูลทั้งตำบล
การศึกษา

บทความหลัก: รายชื่อโรงเรียนในจังหวัดนครราชสีมาแบ่งตามอำเภอ § อำเภอโนนสูง
โรงเรียนโนนสูงศรีธานี  เป็นโรงเรียนมัธยมศึกษาขนาดใหญ่พิเศษ สังกัดสำนักงานเขตพื้นที่การศึกษามัธยมศึกษานครราชสีมา เขต31 เก็บถาวร 2023-12-08 ที่ เวย์แบ็กแมชชีน
โรงเรียนธารปราสาทเพชรวิทยา เป็นโรงเรียนมัธยมศึกษาขนาดเล็ก สังกัดสำนักงานเขตพื้นที่การศึกษามัธยมศึกษานครราชสีมา เขต31 เก็บถาวร 2023-12-08 ที่ เวย์แบ็กแมชชีน
โรงเรียนศรีสุขวิทยา เป็นโรงเรียนมัธยมศึกษาขนาดเล็ก สังกัดสำนักงานเขตพื้นที่การศึกษามัธยมศึกษานครราชสีมา เขต31 เก็บถาวร 2023-12-08 ที่ เวย์แบ็กแมชชีน
โรงเรียนวัดบ้านด่านคนคบ
โรงเรียนบ้านหนองหว้า (ประชาสรรค์)
โรงเรียนบ้านคอนน้อย
โรงเรียนบ้านหนองพลอง
โรงเรียนบ้านไพ
โรงเรียนบ้านขามเฒ่า
โรงเรียนบ้านเกรียมโนนสำโรง
โรงเรียนไตรคามสามัคคี
โรงเรียนบ้านเหล่าพิทยาคม
โรงเรียนบ้านด่านติง
โรงเรียนบ้านจันอัด
โรงเรียนบ้านส้มมิตรภาพที่ 93
โรงเรียนบ้านศรีสุข (คุรุราษฎร์สามัคคี)
โรงเรียนบ้านเปลาะปลอเมืองที (ประชารัฐสามัคคี)
โรงเรียนบ้านดอนชมพู (สังฆประชานุเคราะห์)
โรงเรียนพิทักษ์ภูเบนทร์ 7
โรงเรียนพิทักษ์ภูเบนทร์ 4
โรงเรียนบ้านโนนมะกอก
โรงเรียนบ้านดอนหวาย (สิงห์คุรุประชาสรรค์)
โรงเรียนบ้านโตนด
โรงเรียนบ้านด่านทองหลาง
โรงเรียนบ้านด่านเกวียน
โรงเรียนกีฬาองค์การบริหารส่วนจังหวัดนครราชสีมา (โตนดพิทยาคม)
โรงเรียนอนุบาลตลาดแค
โรงเรียนบ้านหญ้าคาเหนือ
โรงเรียนบ้านวังม่วง
โรงเรียนบ้านธารปราสาท
โรงเรียนเทศบาลตลาดแค
โรงเรียนการไฟฟ้าส่วนภูมิภาคสงเคราะห์ 3 (บ้านใหม่เกษม)
โรงเรียนพิทักษ์ภูเบนทร์
โรงเรียนเทศบาล 3 รัฐราษฎร์พัฒนา
โรงเรียนเทศบาล 2 รัฐราษฎร์บำรุง
โรงเรียนเทศบาล 1 รัฐราษฎร์สงเคราะห์
โรงเรียนจุ้ยฮั้ววิทยา
โรงเรียนบ้านสำโรง (คุรุรัฐประชาสรรค์)
โรงเรียนบ้านบิง (สุประชาจูงกลางนุสสรณ์)
โรงเรียนบ้านขามชั่งโค
โรงเรียนบ้านขนายดี (ประชารัฐบำรุง)
โรงเรียนชุมชนบ้านเพชร
โรงเรียนบ้านหนองนา
โรงเรียนบ้านหญ้าคา ว.ท.อ.
โรงเรียนบ้านเสลาถั่วแปบ
โรงเรียนบ้านมะรุม
โรงเรียนบ้านพลสงคราม (แพงรัฐราษฎร์วิทยา)
โรงเรียนบ้านเปราะหอมพัฒนา
โรงเรียนมะค่าวิทยา
โรงเรียนบ้านหนองม้า
โรงเรียนบ้านหนองตะไก้ (ประชาพัฒนา)
โรงเรียนบ้านหนองแจง
โรงเรียนบ้านมะค่า (คงฤทธิบัวสุวรรณอนุสรณ์)
โรงเรียนบ้านพลจลก
โรงเรียนบ้านเดิ่นหัวบึงวิทยา
โรงเรียนบ้านหนองอ้อ
โรงเรียนบ้านเมืองที
โรงเรียนบ้านปราสาท (สุวรรณราษฎร์ประสิทธิ์)
โรงเรียนบ้านคล้าโนนคราม
โรงเรียนบ้านกระเพรา
โรงเรียนดอนท้าววิทยา
โรงเรียนบ้านสะพาน
โรงเรียนบ้านดอนผวา
โรงเรียนบ้านคอหงษ์
โรงเรียนบ้านกระถินหนองเครือชุด
โรงเรียนบ้านหนองโจด
โรงเรียนบ้านโนนมันเทศ
โรงเรียนไตรมิตรวิทยา
โรงเรียนบ้านหลุมข้าว
โรงเรียนบ้านไพล (ไตรมิตรสามัคคี)
โรงเรียนบ้านเพิก (รัฐประชาสามัคคี)
โรงเรียนบ้านดงพลอง (สำนักงานสลากกินแบ่งสงเคราะห์ 539)
โรงเรียนบ้านซาด
โรงเรียนโพธารามพิทยาคม
โรงเรียนบ้านใหม่ (คุรุราษฎร์พัฒนา)
โรงเรียนบ้านหนองจำปา
โรงเรียนบ้านถนนถั่ว (กองทัพบกประชาสามัคคี)
โรงเรียนบ้านดอนม่วง
โรงเรียนกันเกราพิทยาคม
เอนโซ มาเรสกา

| 0 | 1 | 2 | 3 |
| --- | --- | --- | --- |
 มาเรสกาในปี 2024
ข้อมูลส่วนตัว
ชื่อเต็ม:  วินเชนโซ มาเรสกา
วันเกิด:   (1980-02-10) 10 กุมภาพันธ์ ค.ศ. 1980 (45 ปี)
ส่วนสูง:  1.77 เมตร (5 ฟุต 10 นิ้ว)
ตำแหน่ง:  กองกลาง
ข้อมูลสโมสร
สโมสรปัจจุบัน:  เชลซี (หัวหน้าผู้ฝึกสอน)
สโมสรอาชีพ*
| ปี |  ทีม |  ลงเล่น |  (ประตู) |
| 1998–2000 |  เวสต์บรอมมิชอัลเบียน |  47 |  (5) |
| 2000–2004 |  ยูเวนตุส |  37 |  (4) |
| 2000–2001 |  → โบโลญญา (ยืม) |  23 |  (0) |
| 2002–2003 |  → ปีอาเซนซา (ยืม) |  31 |  (9) |
| 2004–2005 |  ฟีออเรนตีนา |  25 |  (5) |
| 2005–2009 |  เซบิยา |  96 |  (13) |
| 2009–2010 |  โอลิมเบียโกส |  24 |  (5) |
| 2011–2012 |  มาลากา |  39 |  (4) |
| 2012–2014 |  ซัมป์โดเรีย |  17 |  (3) |
| 2014–2016 |  ปาแลร์โม |  47 |  (1) |
| 2016–2017 |  เฮลแลสเวโรนา |  8 |  (0) |
| รวม |   |  394 |  (49) |
จัดการทีม
2020–2021:  แมนเชสเตอร์ซิตี อีดีเอส
2021:  ปาร์มา
2022–2023:  เลสเตอร์ซิตี
2024–:  เชลซี
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
วินเชนโซ 'เอนโซ' มาเรสกา (อิตาลี: Vincenzo 'Enzo' Maresca; เกิด 10 กุมภาพันธ์ ค.ศ. 1980) เป็นผู้จัดการทีมฟุตบอลอาชีพชาวอิตาลีและอดีตนักฟุตบอลอาชีพ ปัจจุบันหัวหน้าผู้ฝึกสอนของเชลซี สโมสรในพรีเมียร์ลีก
หลังจากเริ่มต้นอาชีพค้าแข้งกับเวสต์บรอมมิชอัลเบียนใน ค.ศ. 1998 เขาก็ได้เล่นให้กับหลายสโมสรในประเทศของเขา รวมถึงยูเวนตุสที่ยืมตัวเขาถึงสองครั้งตลอดอายุสัญญา และทำให้เขาคว้าแชมป์ลีกใน ค.ศ. 2002 หลังจากถูกยูเวนตุสปล่อยตัวจากสโมสรใน ค.ศ. 2004 เขาก็ไปเล่นกับฟีออเรนตีนา 1 ฤดูกาล; จากนั้นเขาก็ย้ายไปเล่นในลาลิกากับเซบิยา (ซึ่งเขาอยู่เป็นเวลา 4 ปี) และมาลากา โดยลงเล่น 135 นัดและยิงได้ 17 ประตูพร้อมกับคว้าแชมป์เมเจอร์ 5 รายการกับเซบิยา ระหว่างที่เขาเล่นกับ 2 ทีมในสเปน เขายังใช้เวลา 1 ปีในฐานะนักเตะแบบยืมตัวในกรีซกับโอลิมเบียโกส หลังจากนั้นเขากลับมาอิตาลีใน ค.ศ. 2012 ซึ่งเขาเล่นจนกระทั่งแขวนสตั๊ดใน ค.ศ. 2017 ขณะอายุ 37 ปี
มาเรสกาเป็นตัวแทนของอิตาลีในระดับเยาวชน รวมถึงทีมชาติอิตาลีรุ่นอายุไม่เกิน 21 ปี แต่ไม่เคยติดทีมชาติชุดใหญ่
ระดับสโมสร > เริ่มต้นอาชีพ

มาเรสกาเกิดในปอนเตกัญญาโน ไฟอาโน จังหวัดซาแลร์โน มาเรสกาเริ่มเล่นฟุตบอลเมื่ออายุ 11 ปีกับเอซี มิลานใน ค.ศ. 1991 ในฐานะนักเตะเยาวชน ก่อนย้ายไปร่วมทีมคัลยารีกัลโช หลังจาก 3 ปีกับมิลานใน ค.ศ. 1994
ใน ค.ศ. 1998 เขาถูกซื้อโดยเวสต์บรอมมิชอัลเบียนหลังจากเล่นในทีมเยาวชนคัลยารีได้ 4 ปี และเปิดตัวในทีมชุดใหญ่ในเกมที่แพ้แบรดฟอร์ดซิตีในบ้าน 0–2 เมื่อวันที่ 20 กันยายน ค.ศ. 1998 โดยเขาเล่น 2 ฤดูกาลกับเวสต์บรอมมิชในฟุตบอลลีกดิวิชัน 1 แต่ไม่ประสบความสำเร็จ
ระดับสโมสร > ยูเวนตุส

ในเดือนมกราคม ค.ศ. 2000 มาเรสกาย้ายกลับไปอิตาลีโดยย้ายไปร่วมทีมยูเวนตุสด้วยค่าตัว 4.3 ล้านปอนด์ ซึ่งเป็นสถิติการโอนที่มีมูลค่าสูงที่สุดของเวสต์บรอมมิชในขณะนั้น
เกียรติประวัติ > นักเตะ

ยูเวนตุส
Serie A: 2001–02
Supercoppa Italiana: 2003
เซบิยา
Copa del Rey: 2006–07
Supercopa de España: 2007
UEFA Cup: 2005–06, 2006–07
UEFA Super Cup: 2006
เกียรติประวัติ > ผู้จัดการ

เลสเตอร์ซิตี
อีเอฟแอลแชมเปียนชิป: 2023–24
เชลซีแพ้อาเซน่อล 1-0 ในวันที่ 16 มีนาคม 2025